钦定古今图书集成/明伦汇编/氏族典/第262卷 > 王栖曜
## 钦定古今图书集成/明伦汇编/氏族典/第262卷 > 王栖曜

按《唐书王栖曜传》，“栖曜，濮州濮阳人。安禄山反，尚衡
裒义兵讨贼，署牙将，徇兖、郓诸县下之，进牙前总管，
累授试金吾卫将军。袁晁乱浙东，与战日十馀遇，生
禽晁，收州县十六，授常州别驾、浙西都知兵马使。时
江介未定，诏内常侍马日新镇之。贼萧廷兰乘众怨，
逐日新，劫其众。栖曜方游奕近郊，贼胁取之，与围苏”
州。栖曜乘贼怠，挺身登城，率城中兵出战。贼败，迁试
金吾大将军。贞元初，拜左龙武大将军，出为鄜坊节
度使。十九年卒，赠尚书右仆射，谥曰成。

===王翊===按《唐书王翃传》：“翃兄翊，性谦柔，历山南东道节度使，
代宗目为纯臣。卒赠户部尚书，谥曰忠惠。”